Rožė (liga)

Rožė () – infekcinė liga, kurią sukelia Streptococcus pyogenes.Erysipelas. Dermnetnz. Nuoroda tikrinta 2023-04-27. Mikroorganizmai sukelia serozinį (išsiskiria serumas), kartais hemoraginį (kraujavimas) odos, o rečiau gleivinės uždegimą. Pakenkta oda stipriai parausta (nuo to ir kilo ligos pavadinimas) ir patinsta. Gali atsirasti ir kiti simptomai: pūslelės, karščiavimas, skausmas su karščio ir dilgčiojimo jutimu, vargina bendras organizmo silpnumas. Rožė gali būti eriteminė, eriteminė pūslinė, eriteminė hemoraginė, pūslinė hemoraginė.Rožė. Visuotinė lietuvių enciklopedija. Nuoroda tikrinta 2023-04-27.

Gydoma antibiotikais (penicilinu, eritromicinu, oksacilinu, ampicilinu, klindamicinu), esant sunkiai ligos formai, skiriami gliukokortikosteroidai.Rožė . Ligos.lt. Nuoroda tikrinta 2023-04-27. Gali būti taikomos fizioterapijos priemonės (viena jų – poliarizuotos šviesos terapija).

Sergamumas didesnis rudenį ir žiemą.

 Išnašos 

Kategorija:Odos ligos